रांची. राज्य के विश्वविद्यालयों में अब सिर्फ स्टूडेंट्स की पढ़ाई ही हीं होगी, बल्कि उनके रोजगार की भी गारंटी होगी। राज्य सरकार ने सभी विश्वविद्यालयों को प्लेसमेंट के माध्यम से हर साल 25000 स्टूडेंट्स को रोजगार दिलाने का निर्देश दिया है।
राज्य सरकार के उच्च शिक्षा एवं साक्षरता विभाग ने विश्वविद्यालयों के लिए अलग-अलग टारगेट फिक्स कर कहा है कि वे अपने प्लेसमेंट सेल को मजबूत करें और स्टूडेंट्स को कॉलेज से ही रोजगार दिलाएं। अब तक बड़ी कंपनियां सिर्फ बड़े व नामी कॉलेजों के अलावा तकनीकी कॉलेजों में ही स्टूडेंट्स के कैंपस सेलेक्शन के लिए पहुंचती थीं। सरकार के निर्देश के बाद अब विश्वविद्यालयों में भी बड़ी कंपनियों के आने का मार्ग प्रशस्त हो गया है।
विभाग के सचिव अजय कुमार सिंह ने बताया कि इसमें निजी के साथ स्टेट यूनिवर्सिटी शामिल हैं। इसस संबंधित पत्र सभी को भेज दिया गया है। रांची विवि और विनोबा भावे विवि को बराबर-बराबर सबसे ज्यादा लक्ष्य दिया गया है।
यूनिवर्सिटी स्तर पर जॉब का टारगेट
विवि का नाम टारगेट
रांची विवि 6,000
विनोबा भावे विवि 6,000
कोल्हान विवि 2,500
एपीयू विवि 1000
एसकेएम विवि 1,500
निजी विवि 1000
यूनिवर्सिटीज को 50,000 एडमिशन का टारगेट
राज्य के विश्वविद्यालयों में सत्र 2016-17 में नामांकन दर बढ़ने से उच्च एवं तकनीकी शिक्षा विभाग उत्साहित है। सचिव अजय कुमार सिंह ने राज्य के पांचों विवि और तकनीकी संस्थानों में इस वर्ष 50 हजार अधिक स्टूडेंट्स के एडमिशन का लक्ष्य निर्धारित किया है। सरकार की पहल पर पिछले साल कॉलेजों में सेकेंड शिफ्ट की पढ़ाई शुरू हुई थी।
hin_Deva hin_Deva hin_Deva bho_Deva bho_Deva bho_Deva awa_Deva mar_Deva hne_Deva mag_Deva mai_Deva kas_Deva hin_Deva